Prienų rajono savivaldybės tarybai

**SPRENDIMO „DĖL NEKILNOJAMOJO TURTO, ESANČIO MAIRONIO G. 4-3, JIEZNO M., PRIENŲ R. SAV., PIRKIMO“ PROJEKTO AIŠKINAMASIS RAŠTAS**

2020-11-16

Prienų rajono savivaldybės administracijos direktorius 2020 m. lapkričio 16 d. įsakymu Nr. A3-997 ,,Dėl nekilnojamojo turto, esančio Maironio g. 4-3, Jiezno m., Prienų r. sav., pirkimo ekonominio ir socialinio pagrindimo“ patvirtino nekilnojamojo turto, išvardyto sprendimo projekte, pirkimo ekonominį ir socialinį pagrindimą (pridedama).

Sprendimo projektas parengtas vadovaujantis šiais teisės aktais:

1. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, kuriame nustatyta, kad savivaldybė turtą įgyja pagal sandorius.

2. Lietuvos Respublikos viešųjų pirkimų įstatymo 6 straipsnio 1 punktu, kuriame nurodyta, kad žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarką nustato Lietuvos Respublikos Vyriausybė.

3. Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 10.1 papunkčiu, kuriame nurodyta, kad neskelbiamų derybų būdu perkančioji organizacija gali pirkti nekilnojamuosius daiktus, jeigu iš anksto yra žinoma konkreti nekilnojamojo daikto buvimo vieta, nekilnojamieji daiktai atitinka perkančiosios organizacijos poreikius ir kitos alternatyvos to neužtikrina.

Siūlome pritarti parengtam sprendimo projektui.

Skyriaus vedėjas Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt